**Cofnodion o Gyngor Cymuned Llanrug a Chwm y Glô a gynhaliwyd Nos Fawrth 20fed o Fedi 2016 yn y Sefydliad Coffa am 19:00.**

**Presennol:** Y Cynghorwyr Avril Jones (Cadeirydd), Meirwen Lloyd, Alan Pritchard, Meryl Green, Nan Humphreys, Rhys Parri, Hefin Jones, Phil Roberts, Richard Robinson, Delyth Tomos, Cemlyn Jones.

**Ymddiheuriadau**: Y Cynghorwyr Goronwy Hughes, Clifford Williams, Rhian Thomas.

Yn absenoldeb y Cadeirydd, sef y Cynghorydd Goronwy Hughes, cadeiriwyd y cyfarfod gan yr Is-gadeirydd Y Cynghorydd Avril Jones.

**Datgan Buddiant Personol**

Rhain yw cofnodi fel yn berthnasol i’r item ar yr agenda.

**Materion yn codi o’r cofnodion**

**a) Llwybrau Cyhoeddus**

 Adroddodd y Cynghorydd Hefin Jones ei fod wedi derbyn cwyn am gyflwr llwybr o Dan y Coed at Gelliod.

 **Penderfynwyd:** Gofyn i’n contractwr pe bai yn gallu mynd i dacluso’r llwybr.

**B) Biniau Cae Chwarae**

Adroddwyd fod cwyn wedi derbyn am gyflwr biniau Cae Chwarae Nant y Glyn, sef nad ydynt yn cael ei gwagio ddigon aml oherwydd eu bod yn gorlenwi.

**Penderfynwyd:** Y Cynghorydd Richard Robinson i ymchwilio i’r broblem a’r Clerc i gysylltu â Chyngor Gwynedd i adrodd am y diffyg gwagio biniau.

**c) Fainc y Fynwent**

Adroddwyd fod y fainc yn y fynwent wedi ei thrwsio a'i bod yn edrych yn dda iawn.

Diolchwyd i Iwan M Lloyd am wneud y gwaith.

**Cae Chwarae Pwll Moelyn**

Adroddwyd fod dyfynbris wedi derbyn gan gwmni G L Jones am y gwaith o drwsio’r llawr oddi tan yr offer dringo ar y cae chwarae.

**Penderfynwyd:** Cyn symud ymlaen a’r gwaith, y Clerc y gysylltu â chwmni G L Jones i holi am warant am y gwaith a faint y rhagdybir gwnaiff y llawr bara. Mynegwyd pryder petai angen gwneud y gwaith yma yn flynyddol neu yn amlach

**Ffens y Fynwent**

Adroddwyd fod dau ddyfynbris wedi derbyn a phenderfynwyd rhoi’r cytundeb i Mr Gareth Jones o adnewyddu ffens y fynwent.

**Ceisiadau Cynllunio**

**C16/0886/15/LL**

**Lleoliad y Safle:** Glyn Rhonwy Pumped Storage, Glyn Rhonwy, Llanberis, Caernarfon, Gwynedd, LL55 4EL

 **Math o Gais:** Llawn - Cynllunio

**Bwriad:** Cais ar gyfer gosod llinell gyswllt grid 132KV tanddaearol rhwng safle storio pwmp Glyn Rhonwy ac Is-orsaf Pentir

**b) C16/0949/23/LL**

**Lleoliad y Safle:** Plot 8 Former Hafod Garage Site, Llanrug, Caernarfon, LL554AN

 **Math o Gais:** Llawn - Cynllunio

 **Bwriad:** Codi tŷ annedd deulawr newydd

**c) C16/0985/23/LL**

**Lleoliad y Safle:** Capel Tabernacl, Bryn Crwn, Cwm y Glo, Caernarfon, Gwynedd, LL554DN

 **Math o Gais:** Llawn - Cynllunio

 **Bwriad:**  Trosi adeilad capel yn annedd preswyl

**d) C16/1016/23/LL**

**Lleoliad y Safle:** 9, Rhos Rug, Llanrug, Caernarfon, Gwynedd, LL554BG

 **Math o Gais:** Llawn - Cynllunio

 **Bwriad:** Codi estyniad deulawr ochr a chefn a chodi modurdy arwahan

**e) C16/1025/23/LL**

**Lleoliad y Safle:** Poplars, Ffordd Minffordd, Llanrug, Caernarfon, Gwynedd, LL554PU

 **Math o Gais:** Llawn - Cynllunio

 **Bwriad:** Dymchwel modurdy a sied bresennol a chodi modurdy newydd

**f) C16/1101/23/LL**

**Lleoliad y Safle:** Tai Newyddion, Ceunant, Caernarfon, LL554RT

 **Math o Gais:** Llawn - Cynllunio

 **Bwriad:** Codi estyniad deulawr cefn, codi to brig dros y porth presennol ac estyniad un llawr cefn presennol ac ehangu cwrtil preswyl yr eiddo

**Clwb Ieuenctid Llanrug - Cyng. Hefin Jones**

Adroddwyd fod y Cynghorydd Hefin Jones wedi cyflwyno’r offer i’r Clwb Ieuenctid a'i fod wedi cyfleu diolchiadau’r Cyngor i’r arweinyddion ieuenctid am eu gwaith.

**Penderfynnwyd:** Derbyn yr adroddiad a diolchwyd i’r Cynghorydd Hefin Jones am fynd i’r Clwb Ieuenctid

**Parc Sglefrio Cwm y Glô - Cyng. Alan Pritchard**

Adroddodd y Cyng. Alan Pritchard ei fod wedi bod yn edrych ar y Parc Sglefrio a thybiodd fod angen un neu ddau o bethau i’w trwsio yn y parc. Eglurwyd fod defnyddwyr yn do di ddefnyddio’r Parc o gyn pellter a rhai o Borthmadog. Adroddwyd ymhellach ein bod wedi ceisio cael rhywun i gynnal asesiad risg ar y parc a gofynnwyd i gwmni G L Jones, ond nid oeddynt yn ymgymryd â’r math yma o waith. Adroddwyd fod parc sglefrio yng Nghaernarfon ac un arall yn Nhalysarn.

**Penderfynnwyd:** Y Clerc i gysylltu â Chyngor Tref Caernarfon a Chyngor Dyffryn Nantlle i holi pwy maen nhw’n defnyddio.

**Arwyddion Ffin**

Adroddodd y Cynghorydd Nan Humphreys fel mae’n siŵr bod yr aelodau wedi sylwi, fod arwyddion ffin i Lanrug bellach wedi eu gosod. Nodwyd hefyd fod arwydd ffin wedi gosod ar ffordd Crawia, ond yn anffodus nid oedd man priodol i osod arwydd ar ffordd Ceunant.

**Penderfynwyd:** Derbyn yr adroddiad a diolch i’r Cynghorydd Nan Humphreys am ei gwaith i drefnu’r arwyddion. Trafodwyd ymhellach y posibilrwydd o blannu Cennin Pedr wrth waelod yr arwyddion a phenderfynwyd symud ymlaen a hyn a’r Cynghorydd Meirwen Lloyd geisio rhai Sir Benfro a gofyn i Fenter Fachwen eu plannu.

**Coed yn tyfu**

Adroddwyd fod y Cyngor Cymuned wedi derbyn nifer o gwynion am dyfiant coed yn hen dy John Trefor a bod y brigau yn dod drosodd i’r pafin. Mae yn amharu ar i bobl allu cerdded ar y pafin.

Adroddodd y Clerc ei fod wedi cyfeirio’r mater i Gyngor Gwynedd yn dilyn y cyfarfod diwethaf, a bryd hynny roeddynt am ysgrifennu at y perchennog y ty i ofyn iddo eu torri. Fodd bynnag yn ddiweddar mae e-bost wedi derbyn gan Gyngor Gwynedd yn ein hysbysu fod y gwaith wedi ei roi allan i gontractwyr Cyngor Gwynedd.

**Penderfynnwyd:** Derbyn yr adroddiad a chysylltu â Chyngor Gwynedd i ofyn a gellir ymgymryd â’r gwaith ar fyrder.

**Cais am arian Eco’r Wyddfa**

Derbyniwyd cais am arian gan Eco’r Wyddfa

**Penderfynwyd:** Yn unol â phenderfyniadau yn y gorffennol, caniatáu grant o £700 i’r Eco.

**Cais am Gymorth ariannol - Ynni Padarn**

Yn yr eitem yma dangosodd y canlynol ddiddordeb yn a mater ac ni chymerom ran yn y drafodaeth:

Y Cynghorwyr Meirwen Lloyd, Rhys Parri, Avril Jones, Hefin Jones a Meryl Green.

Derbyniwyd cais am Gymorth ariannol gan gwmni Ynni Padarn. Adroddodd y Clerc fod hwn yn gais unigryw oherwydd bod y cwmni yn gwmni preifat gyda chyfranddalwyr. Byddai rhoi grant i gwmni preifat efallai yn agor y drysau i gwmnïau preifat eraill geisio am arian ond fod gan y Cyngor yr hawl i gyfrannu oddi tan y Ddeddf Llesiant. Fodd bynnag oherwydd nad oedd polisi gan y Cyngor ar sut i ymdrin â cheisiadau am Gymorth ariannol, roedd yn anodd iawn gwneud penderfyniad. Argymelliadau'r Clerc oedd bod polisi o’r math yma angen ei greu cyn gynted â phosib.

**Penderfynwyd:**  Peidio gwneud penderfyniad ar hyn o bryd hyd nes bydd y polisi mewn lle ac i’r Clerc ddrafftio polisi ar gyfer y cyfarfod nesaf.

**Arwydd Parcio yn y Maes Parcio**

Adroddwyd fod angen arwydd parcio ar y maes parcio a gofynnwyd i’r aelodau ddod i fyny gyda geiriau addas arno. Nodwyd hefyd fod angen chwynladdwr ar y maes hefyd.

**Penderfynwyd:** Mai dyma’r eirfa addas ar yr arwydd a gofyn i ein contractwr roi chwyn laddwr ar y maes parcio.

Eiddo Cyngor Cymuned Llanrug yw’r maes parcio hwn

This car park is the property of Llanrug Community Council

“Caniateir parcio ar y maes hwn hyd at 45 munud yn unig”

“Short stay parking restricted to 45 minutes only”

**Cofrestru Llwybrau Cyhoeddus**

Adroddwyd gan y Clerc fod y materion yma yn llusgo nawr a bod angen cofrestru’r llwybrau cyn gynted â phosib.

**Penderfynwyd:** Y Clerc i gysylltu â’r Swyddog Llwybrau yng Nghyngor Gwynedd i geisio ei Gymorth.

**Cynllun Cyhoeddi**

Adroddwyd gan y Clerc fod yn ofynnol i bob corf cyhoeddus gan gynnwyd Cynghorau Cymuned fod gyda Chynllun Cyhoeddi gwybodaeth. Mae’n ddogfen sydd yn dweud pa fath o wybodaeth mae’r Cyngor yn ei ddal, a sut gellir cael at y wybodaeth.

**Penderfynwyd:** Mabwysiadu’r polisi a’i gyhoeddi ar ein gwefan.

**Cadw dogfennau**

Adroddwyd gan y Clerc fod nifer o focsys yn perthyn i’r Cyngor yn ei gartref. Tra roedd risg i’r wybodaeth yma gael ei ddinistrio ac o gofio fod y wybodaeth o ddiddordeb i’r ardal yna holiwyd os oedd yn bosib i ni sganio’r wybodaeth a’i gadw ar ffurf electroneg. Nodwyd ymhellach nad oedd polisi cadw / dinistrio gwybodaeth gan y Cyngor.

**Penderfynwyd:** Y Clerc i geisio prisiau am sganio’r dogfennau a holi’r archifdy yn y lle cyntaf i weld pe bai nhw gyda diddordeb i’w cymryd.

Daeth y cyfarfod i ben am 20:55

Arwyddwyd:

Cadeirydd: Dyddiad: